Perekopeidet

Perekopeidet eller Perekopneset (ukrainsk:  ; russisk:  Perekopskij peresjejek) er den smale landtungen som forbinder halvøya Krim med fastlandet i nord.

Beskrivelse
Neset er mellom 7–23 kilometer bredt og 30 kilometer langt og går mellom Karkinitviken i Svartehavet i vest og Syvasj (med åpning mot Azovhavet) i øst. Syvasj er et område med våtmarker og grunne viker.

Over nesets nordre del går grensen mellom Den autonome republikken Krim og oblastet Kherson oblast. På neset ligger byene Perekop, Armjansk, Suvorovo og Krasnoperekopsk. Gjennom neset går Nord-Krim-kanalen som frem til 2014 forsynte Krims med ferskvann fra Dnepr. Etter den russiske anneksjon av Krim i 2014 var hovedveien M 17 og jernbanelinjen over eidet avbrutt; da var det bare mulig med fotgjengerpasseringer.

Neset har navn fra tatar-befestningen i byen Perekop, ved inngangen til neset fra fastlandet. På krimtatarisk heter neset . 

Sør for Perekop er det rike saltforekomster som fortsatt er en viktig handelsvare fra denne regionen.  

Den strategiske og økonomiske viktige beliggenheten har ført til at denne landtungen har vært skueplass for en rekke blodige kamper, særlig som inngangsport til Krim. Både grekerne og tatarene hadde befestninger i området, og fra 1400-tallet var området en koloni under Genova. Fra 1783 hørte området til Russland, og fra 1954 ble det sammen med Krim overført til Den ukrainske sovjetrepublikk. Av den grunn tilhører dette fortsatt til Ukraina.

Krigsskueplass
I den russiske borgerkrigen mellom Den røde armé og Den hvite garde var det i 1920 et større slag i dette området, hvor Den røde armé vant, men førte til at rundt 140 000 mennesker flyktet over Svartehavet til Istanbul. 

Under andre verdenskrig var over denne landtungen at de kombinerte tyske og rumenske styrkene under ledelse av Erich von Manstein angrep Krim. Slaget om Perekopneset varte i fem dager fra 24. september før de tyske styrkene hadde kontroll over landtungen. Den 18. oktober kunne de rykke videre inn i Krim og innlede slaget om Sevastopol.  Den 9. mai 1944 gjenerobret Den røde armé Krim.

Litteratur
 
 
 
 
 
 
 
 
 
 
 
 
 Bishop, Chris: The Military Atlas of World War II, Igloo Books, London, 2005 
 http://www.soldat.ru/spravka/freedom/1-ssr-3.html Dudarenko, M.L., Perechnev, Yu.G., Yeliseev, V.T., et.el.: Reference guide "Liberation of cities": reference for liberation of cities during the period of the Great Patriotic War 1941–1945, Moskva, 1985 (Дударенко, М.Л., Перечнев, Ю.Г., Елисеев, В.Т. и др., сост. Справочник «Освобождение городов: Справочник по освобождению городов в период Великой Отечественной войны 1941–1945»)
 Keegan, John: The Times Atlas of the Second World War, Crescent Books, New York
 
 
 
 Ziemke, E.F. Stalingrad to Berlin

Referanser

Ukrainas geografi
Krims geografi
Kherson oblast
Eid (landform)